ABC-bok

ABC-bok, eller bare ABC (også skrevet abc), er en grunnleggende skole- eller lærebok i staving og lesing. Boktypen har fått navn etter de tre første bokstavene i det latinske alfabetet. Siden de første trykte bøkene kom på 1500-tallet, er det blitt utgitt en mengde ABC-er på de fleste språk. Mange har fått stor utbredelse og blitt svært populære, og flere er skrevet av berømte forfattere. En ABC kalles i dag gjerne bare lesebok.

Uttrykket ABC kan også brukes generelt om alle slags begynnerlærebøker eller om viktig elementærkunnskap innen et fagområde. Se for øvrig forkortelsen ABC for andre betydninger.

Kjennetegn 
I en ABC-bok presenteres vanligvis hver bokstav på egen side eller eget oppslag, sammen med en kort leseøvelse og en illustrasjon av en eller flere kjente figurer, dyr eller gjenstander med passende forbokstav. Slik skal ord og bilde spille sammen og lære leseren alfabetet på en pedagogisk og lekepreget måte. Tekstene er som regel enkle vers med enderim. Flere ABC-er er «kombinerte» bøker med en lesebok-del med lesestykker bak.

ABC-bøker kalles Fibel, ABC-Buch, Namenbuch eller Namenbüchlein på tysk og A B C book, spelling book, speller, reading primer eller primer på engelsk. Det middelalderlatinske ordet abecedarium betyr «alfabet» eller «bokstavrekke», en ABC der teksten også er skrevet med runer.

ABC'er i Norge 
Ved kirkeordinansen av 1537, en omfattende lovsamling som ble utgitt som en praktisk-teologisk håndbok for kirkens virksomhet 1539, ble den evangelisk-lutherske kirke innført i Danmark-Norge. Samtidig ble det obligatorisk med konfirmasjon og bibellesing i forbindelse med det. Etter dette, og særlig etter Christian IVs forordning av 1590 da det ble foretatt endringer i statsforvaltningen og samfunnet ellers, ble det trykt danske ABC-bøker som også ble brukt i Norge. Slik ble ABC'er gradvis tatt i bruk som hjelpemidler i konfirmasjonsundervisninga.

I 1739 ble allmueskolen innført i Norge gjennom en forordning som krevde at alle skulle lære å lese. I denne forordningen ble abc-bøker omtalt på linje med Bibelen og katekismen som «de umisteligste Bøger». Dermed ble egne bøker for å øve inn alfabetet og lære enkle ord vanligere i Norge, selv om de mest utbredte lesebøkene for nybegynnere fortsatt forble nettopp Bibel, katekisme og salmebok. Den første abc-bok utgitt i Norge, kom ut i Trondheim i 1777.

Siden har det blitt utgitt rundt 150 norske abc'er særlig mange i perioden fra 1850 til 1900. I Norge ble det brukt danske billed-ABC'er inntil den første norske kom i 1836. Det var K.O. Knutzens Nyeste Billed-ABC for den norske Ungdom, en enkel zoologi på 32 sider med noen linjer under hvert bilde. Etter en konkurranse om en ABC på landsmål vant Andreas Austlid med sin lesebok som kom ut i 1880. Han fulgte opp med en lesebok på nynorsk i 1889.

De første bøkene på samisk var ei messebok 
 Lennart Hellsing: ABC - Sverige, 1961, bildebok med illustrasjoner av Poul Ströyer.
 André Bjerke: André Bjerkes ABC – utgitt av Riksmålsforbundet i 1959, illustrert av Gøsta Munsterhjelm.
 Dr. Seuss: Dr. Seuss' ABC – USA, 1963, med illustrasjoner av forfatteren.

Haner i ABC-ene 
De eldste ABC-ene hadde gjerne et bilde av en hane på siste side som symbol på årvåkenhet. Hanemotivet har gått igjen i flere ABC-er siden, også som forsideillustrasjon. Folkeeventyret Doktor Allvitende fra de tyske Brødrene Grimms eventyrsamling forteller om en fattig bonde som får det rådet å kjøpe seg en «ABC-bok med bilde av en hane» og kle seg ut som en lege, for å innbille folk at han er allvitende og dermed bli rik.

Se også 
 ABC (andre betydninger)
 Abecedarium
 Akrostikon
 Alfabet
 Bildebok
 Fibel
 Lesebok
 Lesing
 Ordbok

Referanser

Eksterne lenker 
 
Forskeren og pedagogen Dagrun Skjelbred har skrevet om norske ABC-bøker og bokstavinnlæring i flere sammenhenger.
 Oppslagsordet «ABC» i Ordbog over det danske sprog (på dansk)
 Dagrun Skjelbred om ABC-bøker 
 Norske ABC-bøker 1777-1997
 Faksimile av norsk ABC fra 1779
 H.C. Andersens eventyr ABC-Bogen (på dansk)
 Kort omtale med lenker på susning.nu (på svensk)
 Gyldendals moderne ABC med eget internettspill
 Svensk Läraretidning 1933 om svenske ABC-bøkers historie
 ABC-bøkenes historie (nedlastbar utstillingsbeskrivelse på tysk)

Lærebøker
Barnelitteratur
Skrift